OpenLLM-France/wikimedia huggingface dataset:
# Sennette

El Sennette és un riu de Bèlgica, afluent del Zenne.
Neix a Familleureux i rega Écaussinnes, Ronquières, Virginal, Ittre i Oisquercq. Desemboca al Zenne a Clabecq, un nucli del municipi de Tubize.
* El riu a Ronquières
* Molí a aigua a Ronquières

## Afluents

* El Samme
** El Graty, també anomenat Rau du Gratis
* El Rau de Balasse
# Sabrosa

Sabrosa és un municipi portuguès, situat al districte de Vila Real, a la regió del Nord i a la Subregió del Douro. L'any 2001 tenia 7.032 habitants. Es divideix en 15 freguesies. Limita al nord amb Vila Pouca de Aguiar, a l'est amb Alijó, al sud-est amb São João da Pesqueira, al sud amb Tabuaço i Armamar i a l'oest amb Peso da Régua i Vila Real. Fou creat el 1836 per desmembrament de Vila Real.

## Població

Població del concelho de Sabrosa (1849 – 2004) :
| 1849 | 1900 | 1930 | 1960 | 1981 | 1991 | 2001 | 2004 |
| 5412 | 14038 | 12576 | 12903 | 9050 | 7478 | 7032 | 6835 |

## Freguesies

* Celeirós
* Covas do Douro
* Gouvães do Douro
* Gouvinhas
* Parada de Pinhão
* Paradela de Guiães
* Paços
* Provesende
* Sabrosa
* São Cristóvão do Douro
* São Lourenço de Ribapinhão
* São Martinho de Antas
* Souto Maior
* Torre do Pinhão
* Vilarinho de São Romão

## Personatges il·lustres

* Fernão de Magalhães

## Referències

Viccionari
# Ghazijhip

El ghazijhip (Ghazijhippus talibhasani) és una espècie extinta de mamífer perissodàctil basal que visqué al subcontinent indi durant l'Eocè inferior, fa entre 47,8 i 56 milions d'anys. Se n'han trobat fòssils al Balutxistan Oriental (Pakistan). Es tracta de l'única espècie del gènere Ghazijhippus. Tenia les cúspides de les dents molars robustes i presentava un baix grau de lofodòncia. El nom específic Ghazijhippus significa ‘cavall del Ghazij’, mentre que el nom específic talibhasani fou elegit en honor del geòleg pakistanès Mirza Talib Hasan.

## Referències

* 1 2 Entrada «Ghazijhippus talibhasani» de la Paleobiology Database (en anglès). [Consulta: 6 març 2024].
* ↑ Missiaen i Gingerich, 2014, p. 149.
* ↑ Missiaen i Gingerich, 2014, p. 149 i 150.

## Bibliografia

* Missiaen, P.; Gingerich, P. D. «New Basal Perissodactyla (Mammalia) From The Lower Eocene Ghazij Formation of Pakistan» (en anglès). Contributions from the Museum of Paleontology, University of Michigan, 32, 9, 2014, pàg. 139-160.
# Criptop

El criptop (Kryptops palaios) és una espècie de dinosaure teròpode abelisàurid que va viure al Cretaci inferior en el que actualment és Níger. Es coneix a partir d'un esquelet parcial trobat a la localitat de Gadoufaoua, a l'oest del desert del Teneré, a roques de l'Aptià-Albià de la formació d'Elrhaz. Aquest dinosaure va ser descrit per Paul Sereno i Stephen Brusatte l'any 2008, i se'n coneix una única espècie.

## Referències

* ↑ Sereno, Paul C.; and Brusatte, Stephen L. «Basal abelisaurid and carcharodontosaurid theropods from the Lower Cretaceous Elrhaz Formation of Niger» (pdf). Acta Palaeontologica Polonica, vol. 53, 1, 2008, pàg. 15–46. Arxivat 2008-03-07 a Wayback Machine. «Còpia arxivada». Arxivat de l'original el 2008-03-07. [Consulta: 10 octubre 2009].
# Dinbych-y-pysgod

Dinbych-y-pysgod (en anglès: Tenby) és una població turística en la costa del comtat gal·lès de Sir Benfro.
El nom gal·lès de la població està format per les paraules dinbych, 'petita fortalesa', i psygod, 'peixos', resultant en una mena d'El Dinbych dels Peixos (o de Mar) que la diferenciava de la molt més important Dinbych, capital de la comarca del mateix nom.

## Atractius turístics

Situada en la badia de Caerfyrddin, la vila és una destinació turística popular. Els seus atractius són els quatre quilòmetres de platges, les muralles de la ciutat, fetes del segle xiii, incloent-hi el portal dels Cinc Arcs, l'església de Santa Maria, del segle xv, la Tudor Merchant's House -actualment propietat del National Trust-, un museu i galeria d'art, i el camí Coster, part de l'únic Parc natural britànic que està situat a la costa. Un servei de bots permet accedir a la monàstica illa de Bŷr (Caldey Island en anglès), mentre que la petita illa de Santa Caterina resta unida a la ciutat en marea baixa i hom pot accedir-hi a peu. Moltes de les botigues i establiments de restauració s'adrecen especialment als turistes, i l'oferta hotelera de la població és àmplia. Una rica oferta nocturna, amb més de 20 pubs i bars, acaba d'arrodonir el perfil de Dinbych-y-pysgod com a vila d'estiueig.

## Història

La població s'originà possiblement en un post viking, i anà creixent com a port al redós del castell, ara en ruïnes. El primer comte de Pembroke, William de Valence, construí la muralla de la ciutat en el segle xiii. Més endavant, en l'edat Mitjana, la importància de Dinbych-y-pysgod cresqué a mesura que ho feia la fama del seu port com una zona arrecerada. En aquest, el 1566, mariners portuguesos hi descarregaren les primeres taronges que mai s'haguessin vist a Gal·les.
En les èpoques georgiana i victoriana, la ciutat tingué anomenada com a balneari i centre per a estudis botànics i geològics. Gran part de la vila fou adaptada per a passejades terapèutiques a prop del mar, i això ha facilitat que, en el present, moltes de les seves platges siguin accessibles per a disminuïts físics gràcies a les passeres que permetien que les dides victorianes portessin els cotxets de nens fins a la sorra.

## Residents famosos

* Robert Recorde, 1510-1558, erudit elisabetià, inventor del signe igual (=) en la notació matemàtica
* Augustus John, 1878-1961, pintor
* Gwen John, 1876-1939, pintora i germana gran d'Augustus John
* Kenneth Griffith, 1921-2006, actor i director de documentals
* Charles Dale, 1963, actor

## Enllaços externs

* Consell Municipal (gal·lès)(anglès).
* Guia turística de Wiki Travel (anglès).

## Referències

* ↑ «CC2622c diccionari de gal·lès i català / geiriadur cymraeg a chatalaneg». Arxivat de l'original el 2007-12-27. [Consulta: 15 novembre 2007].
# Winchester (Illinois)

Winchester és una ciutat dels Estats Units a l'estat d'Illinois. Segons el cens del 2000 tenia 1.650 habitants.

## Demografia

Segons el cens del 2000, Winchester tenia 1.650 habitants, 727 habitatges, i 460 famílies. La densitat de població era de 601 habitants/km².
Dels 727 habitatges en un 31,2% hi vivien nens de menys de 18 anys, en un 49,4% hi vivien parelles casades, en un 11,4% dones solteres, i en un 36,6% no eren unitats familiars. En el 34,1% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,92.
Per edats la població es repartia de la següent manera: un 25% tenia menys de 18 anys, un 6,4% entre 18 i 24, un 25,5% entre 25 i 44, un 21,8% de 45 a 60 i un 21,3% 65 anys o més.
L'edat mediana era de 40 anys. Per cada 100 dones de 18 o més anys hi havia 80,8 homes.
La renda mediana per habitatge era de 30.938 $ i la renda mediana per família de 40.592 $. Els homes tenien una renda mediana de 31.410 $ mentre que les dones 20.000 $. La renda per capita de la població era de 17.354 $. Aproximadament el 6,8% de les famílies i el 10,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Winchester». American Fact Finder. Oficina del Cens dels Estats Units, 12-01-2010.
# Roberts (Illinois)

Roberts és una població dels Estats Units a l'estat d'Illinois. Segons el cens del tenia 387 habitants.

## Demografia

Segons el cens del 2000, Roberts tenia 387 habitants, 169 habitatges, i 103 famílies. La densitat de població era de 287,3 habitants/km².
Dels 169 habitatges en un 24,9% hi vivien nens de menys de 18 anys, en un 53,3% hi vivien parelles casades, en un 7,7% dones solteres, i en un 38,5% no eren unitats familiars. En el 33,7% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,8% tenia menys de 18 anys, un 5,4% entre 18 i 24, un 25,8% entre 25 i 44, un 23% de 45 a 60 i un 22% 65 anys o més.
L'edat mediana era de 42 anys. Per cada 100 dones de 18 o més anys hi havia 82,1 homes.
La renda mediana per habitatge era de 32.321 $ i la renda mediana per família de 50.000 $. Els homes tenien una renda mediana de 31.250 $ mentre que les dones 21.875 $. La renda per capita de la població era de 17.926 $. Aproximadament el 5% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roberts». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Roberts». American Fact Finder. Oficina del Cens dels Estats Units, 12-01-2010.
Viccionari
# Varsenare

Varsenare (en Flamenc occidental Vassenoare) és un nucli del municipi de Jabbeke a la província de Flandes Occidental a la regió flamenca de Bèlgica. L'1 de gener de 1977 fusionà amb Jabbeke. El 2020 tenia 5101 habitants per a una superfície de 1021 hectàrees.

## Història

La primera menció del poble data de l'any 1003 Fresnere en un document de l'abadia de Sant Pere de Gant. Seria una deformació del mot llatí fraxinaria que significa bosc de freixes. A l'inici segle XIII es comença la construcció de l'església Sant-Maurici sota el patronat de l'abadia de Broekburg. Al segle xvi es va eixamplar i al segle xix s'hi va afegir la nau neogòtica. De l'edifici original, només el campanar i el portal (monument llistat) van romandre dempeus.
Es trobava al marge d'un braç de mar, anomenat Ieperleet que va romandre quan el mar va regressar progressivament als segles ix i x. Aquest braç servia de port. Més tard, aquest braç va servir per a excavar el canal Bruges-Oostende que encara avui travessa el poble. El nom d'un carrer molt vell, anomenat Zeeweg (carrer del mar) data d'aquesta època, tot i que avui és a més de dotze kilòmetres de la línia de la costa del mar del Nord.
Era un municipi independent fins a la fusió amb Jabbeke el 1971. El poble rural té unes masies històrics interessants.

## Geografia

El poble és a la frontera entre les terres riques dels pòlders i les terres sorrenques molt menys fèrtils. Fins als anys setanta del segle passat era un poble rural, quan a poc a poc va esdevenir un dormitori de la ciutat de Bruges, molt estimat per la qualitat de vida i el marc verd. Els masos en terres sorrenques es van urbanitzar un darrere de l'altre. L'activitat agrícola és manté als pòlders.

## Galeria

* El canal Bruges-Oostende al nucli de Nieuwege
* Campanar de l'església de Maurici d'Agaunum
* Antiga casa de la vila
* Antiga estació ferroviària de la NMBS a la línia Bruges-Oostende
* Masia «'t Croonken» (monument llistat)
* Viaducte fantasma construït el 1976 a la carretera E404 inexistent i enderrocat el 2012

## Fills il·lustres

* Johan Museeuw, ciclista

## Referències

* ↑ «Varsenare (ID: 22134)» (en neerlandès). De Inventaris van het Bouwkundig Erfgoed (Inventari del patrimoni arquitectural). Onroerend Erfgoed (Agència del govern de Flandes del Patrimoni, 2004-2006. [Consulta: 24 abril 2014 (2014-04-24)].
* ↑ Gemeente Varsenare in de kijker Arxivat 2014-04-25 a Wayback Machine., Jabbeke, Ajuntament de Jabbeke, 24 de febrer de 2012, (en català: Mirem al poble de Varsenare)
# Vinzenz Lachner

Vinzenz Lachner (Rain, (Baviera), 19 de juliol de 1811 - Karlsruhe, 22 de gener de 1893) fou un director d'orquestra i compositor alemany.
Dedicat, com el seu germà Ignaz, a l'ensenyança, no cultivà la música al principi més que com a simple aficionat, però ben aviat se sentí atret per l'art que cultivava quasi tota la família, i el 1831 succeí a l'anomenat Ignaz com a organista de l'església reformada de Viena, i el 1836 al seu altre germà Franz coma director d'orquestra a Mannheim, càrrec que ocupà fins 1873, de 1884 a 1891 fou professor de composició del Conservatori de Karlsruhe. El seu germà Theodor (1798-1877) també fou músic organista.
Entre les seves composicions hi figuren les obertures Turandot i Demetrino, quartets, obres per a piano, lieder, etc.

## Referències

* ↑ "Vinzenz Lachner", The New Grove Dictionary of Music and Musicians. London: Macmillan Publishers, 1980.

## Bibliografia

* Enciclopèdia Espasa Volum núm. 29, pàg. 180 (ISBN 84-239-4529-4)
# Arcadia (Indiana)

Arcadia és una població dels Estats Units a l'estat d'Indiana. Segons el cens del 2006 tenia 1.809 habitants.

## Demografia

Segons el cens del 2000, Arcadia tenia 1.747 habitants, 582 habitatges, i 427 famílies. La densitat de població era de 1.226,4 habitants per km².
Dels 582 habitatges en un 38,3% hi vivien nens de menys de 18 anys, en un 57,9% hi vivien parelles casades, en un 9,3% dones solteres, i en un 26,6% no eren unitats familiars. En el 22% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,8% tenia menys de 18 anys, un 7,3% entre 18 i 24, un 34,9% entre 25 i 44, un 20,8% de 45 a 60 i un 10,3% 65 anys o més.
L'edat mediana era de 35 anys. Per cada 100 dones de 18 o més anys hi havia 96,5 homes.
La renda mediana per habitatge era de 44.063 $ i la renda mediana per família de 48.833 $. Els homes tenien una renda mediana de 35.435 $ mentre que les dones 25.313 $. La renda per capita de la població era de 17.159 $. Entorn del 6% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Arcadia». American Fact Finder. Oficina del Cens dels Estats Units, 12-01-2010.
Viccionari
# Rossville (Illinois)

Rossville és una població dels Estats Units a l'estat d'Illinois. Segons el cens del 2000 tenia 1.217 habitants.

## Demografia

Segons el cens del 2000, Rossville tenia 1.217 habitants, 533 habitatges, i 341 famílies. La densitat de població era de 350,7 habitants/km².
Dels 533 habitatges en un 27,6% hi vivien nens de menys de 18 anys, en un 50,8% hi vivien parelles casades, en un 10,1% dones solteres, i en un 36% no eren unitats familiars. En el 32,3% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,3% tenia menys de 18 anys, un 8,6% entre 18 i 24, un 25,2% entre 25 i 44, un 24,3% de 45 a 60 i un 18,6% 65 anys o més.
L'edat mediana era de 41 anys. Per cada 100 dones de 18 o més anys hi havia 86,1 homes.
La renda mediana per habitatge era de 36.442 $ i la renda mediana per família de 43.882 $. Els homes tenien una renda mediana de 32.083 $ mentre que les dones 19.813 $. La renda per capita de la població era de 16.794 $. Aproximadament el 7,8% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rossville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Rossville». American Fact Finder. Oficina del Cens dels Estats Units, 12-01-2010.
# I Used to Be Funny

I Used to Be Funny és una pel·lícula de comèdia dramàtica canadenca del 2023 escrita i dirigida per Ally Pankiw. La pel·lícula és protagonitzada per Rachel Sennott com a Sam, una còmica que viu a Toronto i que conviu amb una depressió que ha afectat la seva carrera després de la desaparició de la Brooke (Olga Petsa), una noia per a qui abans havia estat mainadera. Sabrina Jalees, Caleb Hearon, Ennis Esmer, Dani Kind i Jason Jones completen el repartiment. S'ha doblat i subtitulat al català.
La pel·lícula va arribar als cinemes dels Estats Units i del Canadà el 7 de juny de 2024, i en plataformes digitals el 18 de juny.

## Referències

* ↑ I Used to Be Funny a la Base de dades de cinema en català
* ↑ Bergeson, Samantha. «I Used to Be Funny Trailer: Rachel Sennott Is an Aspiring Stand-Up Comedian Grappling with Grief». IndieWire, 11-04-2024. [Consulta: 13 abril 2024].
* ↑ Dowling, Amber (April 16, 2024). «Tapping into National Canadian Film Day to boost discoverability». Exclaim!.
# Cristian Cortès i Lladó

Cristian Cortès Lladó (Barcelona 1904-1974) fou un metge català, germà de Maria Lluisa i de Carme Cortès, cosí germà doble de Marius i Antoni Cortès Lladó, també metges.
Es llicencià en medicina per la Universitat de Barcelona (1925), on prest exercí com a professor a la càtedra de patologia i clíniques mèdiques. El 1928 es traslladà a França per ampliar els seus estudis a Lió i a París. Fou cap del Servei de Malalties del cor de l'Hospital Clínic de Barcelona, i també inspector municipal de Sanitat (1930); director de l'Institut de Cardiologia de la Generalitat (1932); regidor de l'Ajuntament de Barcelona i Conseller Delegat d'Higiene i Sanitat (1934) i ocupà després la Conselleria de Cultura.
En la revolució de 16 d'octubre de (1934) va ésser empresonat amb tot el municipi i el Govern de la Generalitat durant cinc mesos.
Durant la Guerra Civil fou capità i cap del Servei de Depuració d'Aigües de l'exèrcit. Al cap de poc temps d'haver-se exiliat a França passà a Veneçuela (1940), per instal·lar-se després a Mèxic amb la seva dona, Dolors Font de Rubinat i Lamarca i cinc fills junt amb altres parents i amics. A Mèxic fundà els Laboratoris Servet (1943). Col·laborà amb la JARE (Junta d'Auxili als Republicans Espanyols), i fou membre del consell tècnic de la Junta Espanyola d'Alliberació. Adjunt de l'Institut Nacional de Cardiologia de Mèxic(1944), professor de la càtedra de patologia mèdica de la Facultat de Medicina (1946).
Fou col·laborador de la Revista Mèdica de Barcelona, de Ars Medica, d'Annals de Medicina, de Le Monde Medicial, etc. És autor de La Insuficiencia Cardíaca (1933) i del volum L'electrocardigrafia en les malalties del cor, de la sèrie Monografies Mèdiques (1936).
Tornà a Catalunya el 1970 per dedicar-se de ple a la seva segona professió, guanyant el premi Carreras i Candi 1973 amb el seu llibre sobre la família Setantí ("Els Setantí", Fundació Salvador Vives Casajuana, Barcelona 1973).
Morí a Barcelona el 20 de març de 1974

## Referències

* ↑ http://www.icc.es/cgi-bin/vtls.web.gateway?authority=0063-93980&lang=catalan%5BEnllaç+no+actiu%5D
* ↑ http://libro.uca.edu/amelang/hcb6.htm

## Enllaços externs

* Cristian Cortés i Lladó | Galeria de Metges Catalans
# Estadi Heliodoro Rodríguez López

L'Estadi Heliodoro Rodríguez López és el terreny de joc on el Club Esportiu Tenerife, equip de futbol espanyol, juga els seus partits com conjunt local. Situat en Santa Cruz de Tenerife, Illes Canàries. Té unes dimensions de 107 x 70 metres, el que el converteix en l'estadi amb la major superfície de terreny de joc de les Illes Canàries.

## Història

Va ser inaugurat el 25 de juliol de 1925 sota la denominació original de Stadium. El 1950 s'aprova canviar el nom al de Heliodoro Rodríguez López, en reconeixement del que fou president del club. Heliodoro Rodríguez López, en efecte, va plantejar un projecte avantguardista per a la remodelació total de l'estadi en aquella època, encara que finalment no es va respectar i l'estructura de l'estadi va acabar sent pràcticament distinta per a cada graderia.
L'Estadi és propietat del Cabildo de Tenerife. A mitjans dels anys seixanta el Cabildo de Tenerife va assumir la propietat de l'estadi a canvi de sufragar el deute de l'equip; poc temps després el CD Tenerife va recuperar l'estadi i ho va reincorporar al seu patrimoni; no obstant això, una dècada després es va repetir la delicada situació econòmica, amb el qual, avui dia, l'estadi segueix sent propietat del Cabildo de Tenerife.
En la dècada dels noranta, amb motiu del retorn a Primera Divisió de l'equip, va ser sotmès a una remodelació total, encarregada a l'arquitecte Carlos Schwartz, seguint un disseny basat en el Mini Estadi, estadi del planter del Futbol Club Barcelona, encara que molts ho comparen amb la Bombonera. La culminació de l'última fase data de l'any 2001.
La mateixa reforma de l'estadi va comportar el canvi d'algunes característiques bàsiques de les graderies. Les dues graderies laterals, Tribuna i San Sebastián (situada en el carrer del mateix nom) van ser derrocades i reconstruïdes, mantenint la mateixa planta. No obstant això, els dos fons van canviar substancialment. General dempeus, que era recta, va passar a tenir una lleugera forma de ferradura, cridant-se Anfiteatro al pis superior. Amb la conversió dels estadis a "Tots asseguts", ambdues graderies van canviar el seu nom a Popular Baja i Popular Alta. La graderia del fons contrari, Herradura, va veure reduïda la seua curvatura per a homogeneïtzar-la amb Popular. Herradura és més cara que Popular, ja que no li afecta la posada de sol en els partits vespertins.
El 2003 van començar les obres per a convertir l'antic terraplé annex a l'Estadi en un centre comercial amb aparcaments, l'entrada dels quals en funcionament es va consumar a mitjan 2006. També està en l'aire un antic projecte de Javier Pérez Pérez, Tinerfia, que pretenia traslladar el poliesportiu municipal, actualment al costat de l'Estadi, i peatonalitzar el Carrer San Sebastián, per a convertir els terrenys propers de l'Estadi en un gran centre d'oci.

## Referències

* ↑ El Heliodoro Rodríguez López cumple 90 años
* ↑ «Estadio Heliodoro Rodríguez López, en Love Canarias». Arxivat de l'original el 2016-06-29. [Consulta: 29 juny 2016].

## Enllaços externs

* Web del CD Tenerife (castellà)
* Fitxa de l'estadi en stadiumguide.com (anglès)
# Lísicles (segle IV aC)

Lísicles (en grec antic: Λυσικλῆς, llatí: Lysĭclēs) fou un militar atenès que va ser un dels comandants l'exèrcit d'Atenes a la batalla de Queronea el 338 aC.
La batalla enfrontà les tropes de Filip II de Macedònia contra una aliança de ciutats gregues, acabà amb victòria macedònia, que fou decisiva per consolidar l'expansió cap a la Grècia continental. Davant la desfeta, fou acusat per l'orador Licurg, segons diu Diodor de Sicília, i va ser condemnat a mort. El discurs de Licurg contra Lísicles és descrit per Valeri Harpocratió.

## Referències

* ↑ 2.Lysicles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 866